OpenLLM-France/wikimedia huggingface dataset:
# Guepard asiàtic

El guepard asiàtic (Acinonyx jubatus venaticus), també conegut com a guepard iranià és una espècie críticament amenaçada de guepard, és concretament una subespècie, que actualment només es troba a l'Iran. Abans es trobava també a l'Índia on ja és extint.
El guepard asiàtic viu principalment al desert central de l'Iran en situació de poblacions fragmentades. L'any 2013, només 20 guepards es van identificar a l'Iran. La població total estimada és d'entre 40 a 70 individus, els accidents en carretera suposen els dos terços de les seves morts.
El guepard asiàtic es va separar del seu parent africà fa entre 32.000 i 67.000 anys. Junt amb el linx eurasiàtic i el lleopard persa, és un dels gran fèlids actuals a Iran.

## Característiques

El cap i el cos del guepard asiàtic adult mesuren 112–135 cm amb una llargada de la cua entre 66 i 84 cm. Pesa de 34 a 54 kg. Els mascles són lleugerament més grossos que les femelles.
El guepard asiàtic es troba en zones desèrtiques al voltant de Dasht-e Kavir i inclou altres de Kerman, Khorasan, Semnan, Yazd, Teheran, i Markazi. La majoria viuen en cinc santuaris de la vida silvestre: Parc Nacional de Kavir, Parc Nacional de Touran, Àrea protegida de Bafq, Reserva de la vida silvestre de Daranjir i Reserva de la vida silvestre de Naybandan.
Les preses del guepard asiàtic són petits antílops, a l'Iran principalment gaseles Jebeer, gaseles perses, ovella silvestre, cabra salvatge asiàtica i llebre del Cap.

## Referències

* ↑ Jowkar, H., Hunter, L., Ziaie, H., Marker, L., Breitenmoser-Würsten, C. & Durant, S. (2008). "Acinonyx jubatus ssp. ventaticus." 2008 Llista Vermella de la UICN. Unió Internacional per a la Conservació de la Natura, edició 2008. [Consulta: {{{consulta}}}]
* ↑ «Asiatic Cheetah on The Brink of Extinction – Less Than one Hundred Asiatic Cheetahs Survive in the World». Hamsayeh.net, 27-02-2010.
* ↑ Charruau, P., Fernandes, C.; Orozco-Terwengel, P.; Peters, J.; Hunter, L.; Ziaie, H.; Jourabchian, A.; Jowkar, H.; Schaller, G.; Ostrowski, S. «Phylogeography, genetic structure and population divergence time of cheetahs in Africa and Asia: evidence for long-term geographic isolates». Molecular Ecology, 20, 4, 2011, pàg. 706–724. DOI: 10.1111/j.1365-294X.2010.04986.x.
* ↑ Farhadinia, M.S. (2004). The last stronghold: cheetah in Iran. Cat News 40: 11-14.

## Enllaços externs

* Species portrait Asiatic cheetah; IUCN/SSC Cat Specialist Group Arxivat 2020-07-19 a Wayback Machine.
* Iranian Cheetah Society – A non-profit organisation set up to save the Asiatic cheetah.
* Cheetah Conservation Fund
* ScienceDaily 2011: The Need for Conservation of Asiatic Cheetahs
# Operació Castanya

Durant la Segona Guerra Mundial, l'Operació Castanya (anglès: Operation Chestnut) va ser un atac fallit realitzat per 2 equips del SAS, per donar suport a la Invasió aliada de Sicília.
Dos equips del SAS, formats per 10 homes cadascun, amb noms clau "Pink" i "Brig", van saltar en paracaigudes al nord de Sicília la nit del 12 de juliol de 1943, amb l'objectiu de malmetre les comunicacions, el transport i el que fos possible de l'enemic. Ja al salt es van danyar tots els equips de ràdio, i es va perdre gran part de la munició, els explosius i les provisions. Un equip va aterrar prop d'una zona habitada, la qual cosa alertà als defensors.
Sense ràdios cap equip va poder establir contacte i dirigir als avions que portaven els reforços, amb la qual cosa van retornar a la base sense realitzar cap llançament. Els exploradors van ser incapaços d'aconseguir res de profit, i van provar d'arribar fins a les línies aliades. Aquest va ser el primer atac en paracaigudes de dos equips del SAS.
El Major Geoffrey Appleyard (antic comandant de la Força d'Invasió a Petita Escala va morir. Appelyard anava a bord de l'avió que portava l'equip "Pink" com a supervisor del salt. Després del salt l'avió s'estavellà quan tornava cap a la base.

## Referències

* ↑ D'Este, Carlo. Bitter Victory: The Battle for Sicily, 1943 (en anglès). Harper Collins, 2009-06-02. ISBN 978-0-06-194081-1.
* ↑ Tugwell, Maurice. Airborne to Battle: A History of Airborne Warfare, 1918-1971 (en anglès). Kimber, 1971. ISBN 978-0-7183-0262-7.
* ↑ ; Jeroen Koppes«Officers of the British Army 1939–1945 (Anderson to Appleyard)». unithistories.com. [Consulta: 13 octubre 2011].
# Óblast d'Orenburg

L'óblast d'Orenburg (en rus Оренбу́ргская о́бласть, Orenbúrgskaia óblast) és un subjecte federal de Rússia.

## Vegeu també

* Sorótxinsk
# Urequena

L'urequena, urekena, o orelhudos és una llengua ameríndia extingida de la família de llengües andoque-urequena parlada als marges del riu Içá, al Brasil. Un vocabulari d'aquesta llengua fou recollit pel naturalista austríac Johann Natterer (1831).

## Vocabulari

La taula següent, adaptada de Jolkesky (2016), mostra similituds entre urequena i andoque.$^{:285}$ Les dades de l'urequena (Uerequena, Arequena, Orelhudos) provenen d’un manuscrit sense data del naturalista austríac Johann Natterer. Natterer va donar el riu Içá (o riu Putumayo) com a localització de la llengua.
    Anglès (traduït)Portuguès (Jolkesky 2016)Urequena (transcripció)Urequena (IPA)Andoque 1.S (I)1.Sno-, nö-no-, nə-no-, o- 3.S.INDEF3.S.INDEFni-, in-ni-, in-ni-, i- 1.P (we)1.Pkau-kau-ka(a)- wateráguada u koüdaukʷɯdʌʉhʉ bowarcobàarùbaarupãhã-se ‘arco’ ("bow") bananabananakòka-rèkɔka-rækɒkɒ-pɤ armbraço-nùka-nũka-nõka headcabeça-nari-nari-tai: canoecanoapau köpaukəpukə̃ rainchuvada oiédawiædɤʔi fingerdedo-ni-rui-ni-rui-si-domĩ toothdente-konì-konĩ-kónĩ stomachestômago-tuu-tuː-tura starestrelavuai kùiβuaikuifʉəkhʉ tonguelíngua-tschoru-ʧoru-sonə̃ axemachadoföüɸəɯpʌʌ maizemilhoschuuʃuusoboi nosenariz-vüta-βɯta-pɤta eyeolho-jakoü-jakoɯ-ákʌ calf, lower legpantorrilha-va-βa-pã ‘perna’ ("leg") legperna-va-tana-βa-tana-pã ‘perna’ ("leg"); -tanə̃ ‘osso’ ("bone") netredekooma͠nkoːmãkomə̃ nailunhagovü-tarüɡoβɯ-tarɯ-si-kopɤ

## Referències

* 1 2 Jolkesky, Marcelo Pinho de Valhery. 2016. Estudo arqueo-ecolinguístico das terras tropicais sul-americanas. Doutorado em Linguística. Universidade de Brasília.
* ↑ Adelaar, Willem F. H.; Hélène B. Brijnen. Johann Natterer's Linguistic Heritage.
* 1 2 Adelaar, Willem F. H.; Hélène B. Brijnen. Johann Natterer and the Amazonian languages Arxivat 2020-02-18 a Wayback Machine..
* ↑ Alem do Brazil - Johann Natterer e as coleções etnográficas da expedição austríaca de 1817 a 1835 ao Brasil.
* ↑ The Ethnographic Collection of Johann Natterer.
# Estació de Montpeller - Sant Ròc

Línia Catalán Talgo :
Línia Talgo Mare Nostrum :
L'Estació de Montpeller - Saint-Roch (en francès Montpellier-Saint-Roch) és una estació de ferrocarrils de la SNCF de Montpeller, França. L'estació és coneguda com la Gare de Montpellier, però des del març de 2005 adoptà el nom de sant Roc - Saint-Roch en francès -, natiu de la ciutat al segle xiv.
Montpeller - Saint-Roch és un dels principals intercanviadors de transport del Llenguadoc-Rosselló perquè a part de trens també hi ha una estació d'autobusos i tramvia.

## Línia

* Línia Tarascó-Seta
* Línia Paulhan-Montpeller
# Omloop Het Volk 1950

L'Omloop Het Volk 1950 va ser la sisena edició de l'Omloop Het Volk. La cursa es va disputar el 5 de març de 1950 amb inici i final a Gant. El vencedor fou André Declerck.

## Classificació general

| Posició | Ciclista | Temps |
| 1 | André Declerck (BEL) | 6h 12' 30" |
| 2 | Maurice Meersman (BEL) | + 0" |
| 3 | Briek Schotte (BEL) | + 0" |
| 4 | Maurice De Muer (FRA) | + 0" |
| 5 | Joseph Verhaert (BEL) | + 0" |
| 6 | Roger Gyselinck (BEL) | + 0" |
| 7 | Georges Vermeersch (BEL) | + 0" |
| 8 | Rik Evens (BEL) | + 1' 55" |
| 9 | Georges Furniere (BEL) | + 2' 07" |
| 10 | Edward Peeters (BEL) | + 2' 10" |

## Referències

* ↑ «Omloop Het Nieuwsblad (HC)». BikeRaceInfo. [Consulta: 12 febrer 2018].
* ↑ «1950 Omloop Het Volk (HC)». BikeRaceInfo. [Consulta: 12 febrer 2018].
* 1 2 «6ème Het Volk 1950». Memoire du cyclisme. Arxivat de l'original el 8 de desembre 2004. [Consulta: 8 març 2018].
* ↑ «1950 Omloop Het Nieuwsblad». First Cycling. [Consulta: 12 febrer 2018].
# Omnibenevolència

L'omnibenevolència (del llatí omni- que significa "tot", bene- que significa "bo" i volens que significa "disposat") es defineix per l'Oxford English Dictionary com "benevolència il·limitada o infinita". Alguns filòsofs han argumentat que és impossible, o almenys improbable, que una deïtat mostri aquesta propietat juntament amb l'omnisciència i l'omnipotència, com a resultat del problema del mal. Tanmateix, alguns filòsofs, com Alvin Plantinga, argumenten la plausibilitat de la coexistència.
La paraula s'utilitza principalment com a terme tècnic dins de la literatura acadèmica sobre la filosofia de la religió, principalment en el context del problema del mal i de les respostes teòdiques a aquest, encara que fins i tot en aquests contextos les frases "bondat perfecta" i "perfecció moral" són sovint preferides per les dificultats per definir què constitueix exactament "benevolència infinita".
Descartes usa aquest atribut per descartar l'existència d'un geni maligne que confongui l'ésser humà, ja que Déu no ho permetria, i això salva la possibilitat de raonar i entendre el món exterior.

## Referències

* ↑ Oppy, Graham. "Ontological Arguments and Belief in God" (Cambridge University Press) (1995), pp. 171–172.
# Ondeta de Haar

En matemàtiques, l'ondeta de Haar és una seqüència de funcions que, conjuntament, componen una família d'ondetes. És l'ondeta més simple possible. El desavantatge tècnic de l'ondeta de Haar és que no és contínua i, per tant, no és derivable.

## Història

La seqüència de Haar fou proposada el 1909 per Alfred Haar. Haar utilitzà aquesta funció per exemplificar un sistema ortonormal comptable per l'espai de les funcions de quadrat integrable en la recta real.
# One Liberty Plaza

L'One Liberty Plaza és un gratacel, situat al barri de Manhattan, a New York. Compta cinquanta-quatre pisos i mesura 226 metres. Construït al barri del World Trade Center, l'One Liberty Plaza va ser greument malmès durant els atemptats de l'11 de setembre de 2001 fins al punt que s'ha temut una caiguda de l'edifici.
Al gratacel hi ha hagut durant un temps els quarters generals de la societat borsària del NASDAQ.
L'edifici ha estat realitzat pel gabient d'arquitectes Skidmore, Owings and Merrill, en un estil internacional. La gran majoria de l'immoble és d'acer, ja que el primer soci comanditari era l'U.S. Steel. La construcció, que es va allargar un any, va acabar el 1974. L'immoble ha estat a més a més construït al lloc del magnífic Singer Building, que va ser un dels primers gratacels, i el més gran immoble novaiorquès (190 metres) a ser enderrocat el 1968, abans de la catàstrofe sobre el veí del World Trade Center.

## Enllaços externs

* (anglès) La One Liberty Plaza a Skyscraperpage
* (anglès) La One Liberty Plaza a Emporis
# Onomàstica

L'onomàstica és la part de la lingüística que estudia els noms propis, és a dir, els no comuns.
L'onomàstica se subdivideix en la toponímia, que estudia els noms propis d'elements geogràfics, i l'antroponímia, que estudia els noms propis de persona. A aquestes dues grans disciplines, se n'hi afageixen altres que estudien noms que queden fora d'aquestes dues branques principals, com ara l'estudi dels noms dels animals (la zoonímia), l'estudi dels noms propis de les obres d'art, etc.

## Referències

* 1 2 «Onomàstica». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Nom propi
* Toponímia
* Antroponímia
* Fitonímia
* Zoonímia
* Lèxic
* Semàntica
* Onomasiologia
* Semasiologia
* Nisba (onomàstica)
* Revolució onomàstica
* Ramon Amigó Anglès

### Onomàstiques específiques

* Onomàstica del Camp de Tarragona
* Onomàstica coreana
* Onomàstica japonesa
* Onomàstica jueva
* Onomàstica xinesa
* Onomàstica de Califòrnia

## Enllaços externs

* "Onomàstica i dialectologia", article de Joan Veny i Clar Arxivat 2015-09-24 a Wayback Machine..
* Buscador de noms propis catalans
* Societat d'Onomàstica
# Ontong Java

L'atol Ontong Java o Luangiua és un dels atols més grossos de la Terra.

## Descripció

Administrativament pertany a Salomó essent la part més al nord d'aquest estat a uns 250 km al nord de l'illa Santa Isabel.
La terra que està més a prop és les illes Nukumanu a uns 38 km que pertanyen a Papua Nova Guinea.
Ontong Java té una forma de bota. La superfície total de l'atol és de 1.400 km², però només 12 km² són de terra distribuïda entre 122 petites illes. La part més alta fa 13 m.
Hi viuen unes 2.000 persones de les quals 1.200 persones es concentren a l'illa Luaniua a l'est i 800 a Pelau al nord-est

## Història

Les illes estan habitades per polinesis des de fa uns 2.000 anys. Tenen afinitats culturals amb l'atol de Nukumanu.
El primer europeu a visitar-les va ser Abel Tasman eln 1643 qui li va donar el nom d'Ontong Java; però els europeus (anglesos) no hi posaren els peus fins a 1791. El 1893 Alemanya es va annexar aquestes illes i el 1899 van ser cedides a la Gran Bretanya.
Actualment hi ha una economia agrícola i pesquera basada en els cocos, la copra, el taro i la pesca.

## Referències

* ↑ Sarfert, Ernst, and Hans Damm. "Luangiua und Nukumanu." Ergebnisse der Südsee Expedition, 1908-1910. Hamburg 1931
* ↑ Sarfert, Ernst, and Hans Damm. "Luangiua und Nukumanu." Ergebnisse der Südsee Expedition, 1908-1910. Hamburg 1931. Vol I

## Bibliografia

* Hogbin, H. Ian. "The Social Organization of Ontong Java." London 1931
* Hogbin, H. Ian. "Transition Rites at Ontong Java." Oceania 1: 399-425. 1930
* Sarfert, Ernst, and Hans Damm. "Luangiua und Nukumanu." Ergebnisse der Südsee Expedition, 1908-1910. Hamburg 1931

## Enllaços externs

* Ontong Java Arxivat 2008-01-20 a Wayback Machine.
* Melanesians and Polynesians. Their Life-Histories described and compared. By George Brown, D.D American Anthropologist
# Open Internacional GoldenCat d’hoquei patins

L'Open Internacional GoldenCat d'hoquei Patins, generalment conegut com a GoldenCat, és una competició anual internacional d'hoquei patins celebrada a Catalunya.
És organitzada per la Federació Catalana de Patinatge des del 2022 i és la competició successora de la Golden Cup, que romangué activa entre els anys 2004 i 2011. Té el reconeixement de la Federació Internacional de Patinatge.

## Resultats i palmarès

A continuació es mostra la classificació a les diverses edicions:
GoldenCat femenina :
| Any | Seu | Campiones | Segones | Terceres | Quartes | Cinquenes |
| 2022 | Olot | Catalunya | Itàlia | Suïssa | Alemanya | França |
| 2023 | Sant Hipòlit de Voltregà | Portugal | Catalunya | Itàlia | França | - |
| 2024 | Cerdanyola del Vallès | Catalunya | Portugal | Xile | Itàlia | França |
GoldenCat masculina :
| Any | Seu | Campions | Segons | Tercers | Quarts |
| 2022 | Olot | Catalunya | França | Itàlia | Alemanya |
| 2023 | Sant Hipòlit de Voltregà | Portugal | Itàlia | Catalunya | França |
| 2024 | Cerdanyola del Vallès | Portugal | Catalunya | França | Itàlia |

## Referències

* ↑ «GoldenCat».
* ↑ «Arriba la Golden Cat». OKCAT, 24-09-2022. [Consulta: 15 juliol 2024].
* ↑ «EL BLANES CREA EL TORNEO MÁS PRESTIGIOSO DEL MUNDO» (en castellà). RFEP, 26-02-2004. [Consulta: 15 juliol 2024].
* 1 2 «TORNEIG INTERNACIONAL GOLDENCAT FEMENÍ». FCP. [Consulta: 15 juliol 2024].
* 1 2 «La GoldenCat d'hoquei patins es disputa al Pavelló de Sant Hipòlit de Voltregà», 15-06-2023. [Consulta: 15 juliol 2024].
* ↑ «La GoldenCat serà el punt de partida de la Setmana Catalana de l’Esport». L'Esportiu, 12-07-2024. [Consulta: 15 juliol 2024].
* ↑ >«Catalunya es reivindica contra Portugal i guanya la GoldenCat (6-1)». L'Esportiu.
* ↑ >«Catalunya perd contra el talent de Portugal la final de la GoldenCat (5-3)». L'Esportiu.
# Operació CHAOS

L'Operació CHAOS o Operació MHCHAOS fou un projecte d'espionatge als Estats Units d'Amèrica endegat per l'Agència Central d'Intel·ligència (CIA) amb l'objectiu de controlar el moviment pacifista americà. Aquesta operació es dugué a terme per ordre del president dels Estats Units d'Amèrica Lyndon B. Johnson i va ser continuada i augmentada pel president Richard Nixon. L'Operació CHAOS va investigar 300.000 persones i 1.000 organitzacions pacifistes i d'altres tipus (Panteres Negres, Students for a Democratic Society). Les investigacions incloïen la vigilància i la infiltració de les organitzacions. Els resultats inicials de l'operació van ser presentats davant el president Johnson l'any 1967. En aquests informes es deia que no hi havia evidència de cap contacte entre els líders més importants del moviment pacifista amb serveis secrets de països estrangers.

## Enllaços externs

* http://www.aarclibrary.org/publib/church/reports/book3/pdf/ChurchB3_9_CHAOS.pdf
* http://www.fas.org/irp/program/process/docs/98-14-01-2en.pdf
* http://www.serendipity.li/cia/lyon.html
* http://www.maebrussell.com/Mae%20Brussell%20Articles/Operation%20Chaos.html
* http://www.icdc.com/~paulwolf/cointelpro/churchfinalreportIIIi.htm
# Operació Dominic

L'Operació Dominic fou una sèrie de proves nuclears realitzades pels Estats Units d'Amèrica l'any 1962.
Les 31 detonacions foren realitzades a l'illa de Kiritimati, l'atol Johnston i l'oceà Pacífic a prop de Califòrnia. La més gran de totes fou Housatonic, realitzada el 27 de juliol del 1962, la qual alliberà 8,3 megatones d'energia.
# August Schrader

August Schrader (1807–1894)va ser un immigrant alemany-nord-americà que tenia una botiga dedicada als productes de cautxú a Manhattan, Ciutat de Nova York, Estats Units. conegut per la vàlvula Schrader, que fou la seva invenció més popular. També va fer aparells de daguerrotip.

## Biografia

La seva botiga original estava ubicada a 115 John Street. El 1845, va començar a subministrar accessoris i vàlvules per productes de cautxú elaborats pels germans Goodyear, incloent coixins d'aire i conservants. Després es va associar amb Christian Baecher, un artesà d'acabats de llautó.
Després de veure treballar als bussejadors, Schrader va intentar millorar les escafandres de busseig. El 1849, va crear una escafandre de coure nova. Més tard, el seu interès dins el busseig el va portar a dissenyar una innovadora bomba d'aire.
Al voltant de 1890, després de rebre els informes sobre l'èxit dels ciclistes anglesos utilitzant pneumàtics, August Schrader va veure la necessitat de dissenyar una vàlvula per als pneumàtics de bicicleta. El 1891 va dissenyar la vàlvula Schrader, que fou la seva invenció més popular i que encara s'utilitza avui dia. Al fill d'August, George, se li acredita generalment el treball experimental que va donar lloc a la creació de la vàlvula Schrader.
El 1896, Schrader va patentar el tap de la vàlvula dels pneumàtics. Poc després, es van introduir vàlvules de pneumàtics per a automòbils.

## Vegeu també

* Vàlvula Presta
* Tija de vàlvula
* Vàlvula Schrader

## Referències

* ↑ "A young mechanic named August Schrader, arrived in New York in 1840 from Hamburg Germany. "

## Enllaços externs

* Schrader-Bridgeport Pàgina web
* Històric Schrader equipament
* Terra i Col·lecció de Mar: 1917 SCHRADER MK d'ARMADA V CASC de BUSSEIG
# Oposició Democràtica de Sèrbia

L'Oposició Democràtica de Sèrbia (en serbi: Демократска oпозиција Cрбије, ДОС; Demokratska opozicija Srbija, DOS), va ser una àmplia aliança de partits polítics a Sèrbia, per formar una coalició contra el Partit Socialista de Sèrbia i el seu líder, Slobodan Milošević, l'any 2000. El seu candidat, Vojislav Koštunica, va guanyar les eleccions presidencials de setembre d'aquell any, i la coalició va guanyar la majoria al parlament provincial el desembre. La coalició va formar el govern que va governar Sèrbia fins al desembre de 2003.
La DOS estava formada originàriament per un 18 partits, entre els quals:
* Partit Democràtic (DS) (Zoran Đinđić)
* Partit Democràtic de Sèrbia (DSS) (Vojislav Koštunica)
* Aliança Civil de Sèrbia (GSS) (Goran Svilanović)
* Partit Democrata-Cristià de Sèrbia (DHSS) (Vladan Batić)
* Nova Sèrbia (NS) (Velimir Ilić)
* Liga Demcràtica Social de Voivodina (LSV) (Nenad Čanak)
* Unió Social Demòcrata (SDU) (Žarko Korać)
* Aliança dels Hungars de Voivodina (SVM) (József Kasza)
* Reformistes de Voivodina (RDSV) (Mile Isakov)
* Coalició de Voivodina (KV) (Dragan Veselinov)
* Social-democràcia (SD) (Vuk Obradović)
* Partit Democràtic Sandžak (SDP) (Rasim Ljajić)

## Referències

* ↑ Flags of the World: Democratic Opposition of Serbia, Tomislav Todorović, 22 November 2005
* ↑ «Demokratska opozicija Srbije - Program za demokratsku Srbiju, No. 502,» (en serbi), 19-08-2000. Arxivat de l'original el 29 de febrer 2012. [Consulta: 19 desembre 2020].
# Optometria

L'optometria és la ciència del camp de les ciències de la salut que estudia i mesura el grau refractiu d'un ull o estructura ocular mitjançant tècniques com l'esquiascopia o retinoscopia. També avalua l'estat de la visió binocular del pacient. El Termcat la defineix com "l'especialitat de l'oftalmologia que s'ocupa del mesurament de l'agudesa visual i d'equipar l'ull amb les lents adients per a corregir-ne els efectes òptics".

## Història

Els orígens de l'optometria es remunten al 1611, en què Johannes Kepler va descriure les relacions matemàtiques de lents, prismes i miralls a seva obra Dioptrice. Al llarg dels següents segles van aparèixer instruments òptics i lents especials que van permetre l'evolució de la disciplina.
Algunes contribucions destacades varen ser la Llei de Snell de refracció (1621), el descobriment de l'astigmatisme per part de Thomas Young (1801) i la publicació al 1864 del tractat Anomalies of Refraction and Accomodation of the Eye d'Augustus Donders.

## Professió optometrista

A Espanya, un optometrista o òptic optometrista és un professional de la salut que ha estudiat el grau en Òptica i Optometria (240 crèdits ECTS repartits en quatre cursos). Està format per a determinar l'estat visual i la valoració funcional dels components refractius oculars, sensorials, motors i perceptuals del sistema visual, estant capacitat per a tractar, prescriure i dispensar en aquelles condicions visuals que així ho requerisquen. A Catalunya només l'ofereix la Facultat d'Òptica i Optometria de Terrassa (FOOT) de la Universitat Politècnica de Catalunya (UPC).

## Paper a la societat

Normalment el diplomat en Òptica i Optometria exerceix la seua professió en un establiment d'òptica i sovint autònomament. L'optometrista se n'ocupa, juntament amb l'oftalmòleg, de la salut ocular i de la visió. També se n'ocupa de la indústria òptica, oftàlmica, d'instrumentació visual y farmacològica, la docència als cicles de Formació Professional i en l'Ensenyament Secundari Obligatori (assignatura d'Imatge i So) així com la docència universitària (àrea de coneixement d'òptica).

## Referències

* ↑ Diccionari d'oftalmologia.. Barcelona: TERMCAT, Centre de Terminologia, 2001, p. 96. ISBN 84-393-5587-4.
* ↑ Montés-Micó, Robert. Optometría principios básicos y aplicación clínica. Barcelona (España): Elsevier, 2011, p. vii. ISBN 978-84-8086-822-8.
* ↑ «Grau en Òptica i Optometria». [Consulta: 1r febrer 2023].